Οίκος των Μπω

Ο Οίκος των Μπω/Μπάλτσο, γαλλ. Maison des Baux, ιταλ. de Balzo είναι μία Γαλλική ευγενής οικογένεια από τη νότιο Γαλλία. Ήταν μία από τις πλουσιότερες και πιο ισχυρές οικογένειες της Μεσαιωνικής Προβηγκίας, νωστή ως η Γενιά των Αετών. Ήταν ανεξάρτητοι κύριοι ως καστελάνοι του Λε Μπω και Αρλ και άσκησαν σημαντική εξουσία σε τοπικό επίπεδο. Είχαν σημαντικά φέουδα και αχανείς εκτάσεις, περιλαμβανομένου του πριγκιπάτου της Οράγγης.

Ιστορία
Η λέξη Μπω (λι Μπάου στα Προβηγκιανά) σημαίνει κρημνός και αναφέρεται στο οροπέδιο, ένα φυσικό οχυρό ύψωμα, επάνω στο οποίο η οικογένεια έκτισε το κάστρο της, το Σατώ ντε Μπω και την κώμη γύρω από αυτό. Η λέξη επίσης βρίσκεται στα Μπω-μανιέρ , Μπω-μπαι, Μπω-μιράν, Μπω-Κου-τεμπλ. Στα Προβηγκιανά το να "είσαι από το Μπω" είναι "ντε Μπαούσιο". Η φυσική άμυνα του βουνού προέρχεται α. από τον γύρω κρημνό, β. από το ότι το επάνω μέρος του είναι επίπεδο σχηματίζοντας μία πεδιάδα, που επιτρέπει να καλλιεργηθούν τροφές για προμήθειες και γ. από την κορυφογραμμή των Άλπεων, που επιτρέπει να ελέγχονται όλες οι δίοδοι προσέγγισης στην ακρόπολη του Λε Μπω και τη γύρω εξοχή, περιλαμβανομένης της οδού προς τα επάνω και κάτω του Ροδανού και των οδών από τη Μεσόγειο. Αυτά έκαναν το φρούριο αδιαπέραστο από τη στρατιωτική τεχνολογία της εποχής εκείνης.

Η οικογένεια των Μπω υπάρχει σήμερα στη Νάπολη στο όνομα αρκετών ευγενών με το όνομα ντε Μπάλτσο, που προέρχονται από τους νεαρότερους γιους, που ακολούθησαν τον Κάρολο Α΄ της Νάπολης στον νότο. Έπειτα από το τέλος της Αλίκης ντε Μπω τελευταίας αρχόντισσας των Μπω, ο πύργος και η πόλη κατελήφθησαν από τον Ρενέ των Βαλουά δούκα του Ανζού, κόμη της Προβηγκίας και βασιλιά της Νάπολης, που το έδωσε στη 2η σύζυγό του Ιωάννα του Λαβάλ. Όταν η Προβηγκία ενσωματώθηκε στο στέμμα, ακολούθησαν 150 έτη με βασιλικούς κυβερνήτες, όπως κυρίους, μετά κόμητες και πρίγκιπες ντε Μανβίλ. Οι Μπω έγιναν το κέντρο του Προτεσταντισμού. Η αποτυχημένη εξέγερσή τους εναντίον του στέμματος, οδήγησε τον καρδινάλιο Ρισελιέ το 1632 να διατάξει την κατεδάφιση του κάστρου και των γύρω τοίχων. Αυτό επιτεύχθηκε με τη βοήθεια του πυροβολικού.

Σημαντικά πρόσωπα

Κύριοι του Μπω
 Μπερτράν ντε Μπω.
 Μπαρράλ ντε Μπω. Η κόρη του Καικιλία παντρεύτηκε τον Αμεδαίο Δ΄ κόμη της Σαβοΐας.
 Μπερτράν Γ΄ ντε Μπω.

Πρίγκιπες της Οράγγης
 Μπερτράν Α΄.
 Γουλιέλμος Α΄ του Μπω, γιος του προηγούμενου.
 Ραϋμόν Α΄, γιος του προηγούμενου.
 Μπερτράν Δ΄, γιος του προηγούμενου.
 Ραϋμόν Δ΄, γιος του προηγούμενου.
 Ραϋμόν Ε΄, γιος του προηγούμενου.
 Μαρία του Μπω-Οράγης, κόρη του προηγούμενου. Παντρεύτηκε τον Ιωάννη Γ΄ και με τον γάμο αυτόν το 1417 το πριγκιπάτο της Οράγγης πέρασε στον Οίκο των Ιβρέα - Σαλόν-Αρλαί. Αυτόν διαδέχθηκε ο Οίκος των Νασσάου-Οράγγης.

Κλάδος στη Νάπολη: ντε Μπάλτσο
 Μπερτράν Γ΄ ντε Μπάλτσο 3ος κόμης της Άντρια και του Σκυλάτσε, 9ος κύριος του Μπω.
 Φραγκίσκος ντε Μπάλτσο, γιος του προηγουμένου. Νυμφεύτηκε τη Μαργαρίτα, ανιψιά του Λουδοβίκου Α΄ της Νάπολης, ο οποίος τον αναβάθμισε από κόμη σε δούκα της Άντρια.
 Ιάκωβος ντε Μπάλτσο πρίγκιπας του Τάραντα, πρίγκιπας της Αχαΐας, διεκδικητής Λατίνος αυτοκράτορας της Κωνσταντινούπολης. Γιος του προηγουμένου.

Πηγές
 Grew, Marion Ethel (1947). The House of Orange. London: Methuen & Co. Ltd.